# Polystictus

Polystictus és un gènere d'ocells de la família dels tirànids (Tyrannidae). Agrupa dues espècies originàries d'Amèrica del Sud on es distribueixen de manera disjunta des del nord-est de Colòmbia i Guaiana fins al centre de l'Argentina i l'Uruguai. El nom en català els ve del nom de la família a la que pertanyen.

## Característiques

Els dos ocells d'aquest gènere són petits, mesuren entre 9,5 i 10,5 cm de longitud, força diferents entre si i tots dos ben distintius. Són trobats localment en àrees obertes amb pasturatges i escassos arbustos.

## Etimologia

El nom genèric Polystictus es compon de les paraules del grec antic «πολυς» («polus») que significa “molts”, i «στικτος» («stiktos») que significa “clapejat”, “puntejat”.

## Taxonomia

Aquest gènere va ser tractat anteriorment, per alguns autors, com Habrura.
Els amplis estudis genètic-moleculars realitzats per Tello et al. (2009) van descobrir una quantitat de relacions noves dins de la família Tyrannidae que encara no estan reflectides en la majoria de les classificacions. Seguint aquests estudis, Ohlson et al. (2013) van proposar dividir Tyrannidae en 5 famílies. Segons l'ordenament proposat, Polystictus roman en Tyrannidae, en una subfamília Elaeniinae (Cabanis & Heine, 1859-60), en una tribu Elaeniini (Cabanis & Heine, 1859-60), al costat de Elaenia, Tyrannulus, Myiopagis, Suiriri, Capsiempis, part de Phyllomyias, Phaeomyias, Nesotriccus, Pseudelaenia, Mecocerculus leucophrys, Anairetes, Culicivora, Pseudocolopteryx i Serpophaga.
Actualment la majoria d'autoritats taxonòmiques consideren que aquest gènere està format per dues espècies:
* Polystictus pectoralis - tiranet barbat
* Polystictus superciliaris - tiranet dorsigrís

## Referències

* ↑ «2024 Citation & Downloadable Checklists – Clements Checklist». [Consulta: 26 desembre 2024].
* ↑ «Polystictus». Cercaterm. TERMCAT, Centre de Terminologia. [Consulta: 26 desembre 2024].(català)
* ↑ Ridgely, Robert S.; Tudor, Guy. Field guide to the songbirds of South America: the passerines. 1st ed. Austin, TX : [Philadelphia] : [Washington, DC]: University of Texas Press ; In association with the Academy of Natural Sciences of Philadelphia ; World Land Trust-US, 2009, p. 411, làmines 43(1-2). ISBN 978-0-292-71748-0.
* ↑ Jobling, James A. The Helm Dictionary of Scientific Bird Names: From Aalge to Zusii. London: Christopher Helm, 2010, p. 313. ISBN 978-1-4081-2501-4.
* ↑ «A classification of the bird species of South America. Part 8» p. Nota 21a. South American Classification Committee. [Consulta: 26 desembre 2024].
* ↑ Tello, Jose G.; Moyle, Robert G.; Marchese, Daniel J.; Cracraft, Joel «Phylogeny and phylogenetic classification of the tyrant flycatchers, cotingas, manakins, and their allies (Aves: Tyrannides)» (en anglès). Cladistics, 25, 5, 10-2009, pàg. 429–467. DOI: 10.1111/j.1096-0031.2009.00254.x. ISSN: 0748-3007.
* ↑ Ohlson, Jan I.; Irestedt, Martin; Ericson, Per G. P.; Fjeldså, Jon «Phylogeny and classification of the New World suboscines (Aves, Passeriformes)». Zootaxa, 3613, 1, 07-02-2013. DOI: 10.11646/zootaxa.3613.1.1. ISSN: 1175-5334.
* ↑ Gill, Frank; Donsker, David. «Tyrant flycatchers – IOC World Bird List» (en anglès). IOC World Bird List v14.2, 17-08-2024. [Consulta: 26 desembre 2024].
* ↑ Winkler, David W.; Billerman, Shawn M.; Lovette, Irby J. Tyrant Flycatchers (Tyrannidae) (en anglès). Cornell Lab of Ornithology, 2020-03-04. DOI 10.2173/bow.tyrann2.01.
* ↑ «Report: Polystictus». ITIS. [Consulta: 26 desembre 2024].